ರಾಜ್ಯದಲ್ಲಿ ಕೊರೊನಾಗೂ ಕೇರ್ ಮಾಡದ ಮಾದಕ ಲೋಕ :ದಾಖಲೆ ಪ್ರಮಾಣದಲ್ಲಿ ಸೇಲಾಗ್ತಿದೆಯಂತೆ ಡ್ರಗ್ಸ್ ಬೆಂಗಳೂರು : ಸಿಲಿಕಾನ್ ಸಿಟಿಯಲ್ಲಿ ಡ್ರಗ್ ಹಾವಳಿ ಜಾಸ್ತಿಯಾಗ್ತಿದೆ. ನಗರದ ಗಲ್ಲಿ ಗಲ್ಲಿಗಳಲ್ಲಿ ಒಂದಲ್ಲ ಒಂದು ಕಡೆ ಡ್ರಗ್ ಮಾರಾಟವಾಗ್ತಿರುತ್ತದೆ. ಮನೆ ಬಾಗಿಲಿಗೆ ಯಾವುದಾದರೂ ಆರ್ಡರ್ ಮಾಡಿದ ವಸ್ತುಗಳು ರೀಚ್ ಆಗೋದು ಲೇಟ್ ಆಗಬಹುದು. ಆದರೆ ಡ್ರಗ್ಸ್ ಆರ್ಡರ್ ಮಾಡಿದವರ ಮನೆಗೆ ಪೊಲೀಸರ ಕಣ್ತಪ್ಪಿಸಿ ಆರೋಪಿಗಳು ಅಮಲು ಪದಾರ್ಥವನ್ನು ಅರ್ಧ ಗಂಟೆಯೊಳಗೆ ಸಪ್ಲೈ ಮಾಡ್ತಾರಂತೆ. ಸದ್ಯ ಸಿಟಿಯಲ್ಲಿಡ್ರಗ್ಸ್ ಪೆಡ್ಲರ್ಗಳ ಮಟ್ಟ ಹಾಕೋದಕ್ಕೆ ಗೃಹ ಸಚಿವ ಬಸವರಾಜ ಬೊಮ್ಮಯಿಯವರು ಕೂಡ ಪಣ ತೊಟ್ಟಿದ್ದಾರೆ. ಕೊರೊನಾ ಸೋಂಕು ಇದ್ರೂ ಕೂಡ ಸಿಟಿಯಲ್ಲಿ ಡ್ರಗ್ಸ್ ಮಾರಾಟ ದಂಧೆ ಮಾತ್ರ ಕಡಿಮೆಯಾಗಿಲ್ಲ. ಈಗಲೂ ಎಗ್ಗಿಲ್ಲದೆ ಡ್ರಗ್ಸ್ ಮಾರಾಟವಾಗ್ತಿದೆ ಎನ್ನಲಾಗಿದೆ. ಕೊರೊನಾ ಟೈಂನಲ್ಲಿ ಕೂಡ ಗಾಂಜಾ ಸಿಲಿಕಾನ್ ಸಿಟಿಯಲ್ಲಿ ಹರಿದಾಡಿತ್ತು. ಮಾದಕ ವಸ್ತುಗಳನ್ನ ಮಟ್ಟ ಹಾಕಲೆಂದು ರಾಜ್ಯ ಪೊಲೀಸ್ ಇಲಾಖೆ ಪಣ ತೊಟ್ಟಿದೆ. ಸದ್ಯ ಪ್ರತೀ ಡಿವಿಜನ್ನಲ್ಲಿ ಡ್ರಗ್ಸ್ ಪೆಡ್ಲರ್ಗಳ ಮೇಲೆ ಪೊಲೀಸರು ಕಣ್ಣಿಟ್ಟಿದ್ದು, ಆರೋಪಿಗಳನ್ನ ಪ್ರತೀ ದಿನ ಮಟ್ಟ ಹಾಕ್ತಿದ್ದಾರೆ. ಎಲ್ಲೆಲ್ಲಿ ನಡೆಯತ್ತೆ ಗೊತ್ತಾ ಡ್ರಗ್ಸ್ ಡೀಲ್ : ನಗರದಲ್ಲಿ ಡ್ರಗ್ಸ್ ಜಾಲ ಬಹಳಷ್ಟು ಪವರ್ಫುಲ್ ಆಗಿದೆ. ಕೆಲವು ಬೇಕರಿ, ಪಾನ್ ಶಾಪ್, ಎಳನೀರು ಅಂಗಡಿ, ಪಿಜಿಗಳು, ದಿನಸಿ ಅಂಗಡಿ, ಮನೆಗಳು, ಕೊರಿಯರ್ ಮುಖಾಂತರ ಡ್ರಗ್ ಸಪ್ಲೈ, ಕಾಲೇಜ್ ಕ್ಯಾಂಟಿನ್, ಹಾಸ್ಟೆಲ್, ಪಿಜಿ, ದೊಡ್ಡ ದೊಡ್ಡ ಹೋಟೆಲ್, ಬಾರ್ ಅಂಡ್ ರೆಸ್ಟೋರೆಂಟ್ ಹಾಗೆಯೇ ಹುಕ್ಕಾ ಸೆಂಟರ್ಗಳಲ್ಲಿ ಪೂರೈಕೆ ಆಗ್ತಿದೆಯಂತೆ. ಕೋಡ್ ವರ್ಡ್ ಗಳಲ್ಲಿ ಸೇಲ್ : ಈ ಡ್ರಗ್ಸ್ ಗ್ಯಾಂಗ್ ತನ್ನದೇ ಆದ ವ್ಯವಸ್ಥಿತ ಜಾಲವನ್ನು ಸೃಷ್ಟಿ ಮಾಡಿಕೊಂಡಿದೆ. ಪ್ರಮುಖವಾಗಿ ಕಾಲೇಜು ವಿದ್ಯಾರ್ಥಿಗಳು, ಯುವಕರು, ಟೆಕ್ಕಿಗಳು, ವಿದ್ಯಾಭ್ಯಾಸಕ್ಕೆ ಹೊರಗಿನಿಂದ ಬಂದವರು, ಸಿನಿಮಾ ಮತ್ತು ಕಿರುತೆರೆ ಕಲಾವಿದರು, ಕೆಲಸ ಅರಸಿ ಬರುವ ಹೊಸ ಯುವಕಯುವತಿಯರು, ಸ್ಟಾರ್ ಹೋಟೆಲ್ಗಳು, ಹೈಸ್ಕೂಲ್ ಮಕ್ಕಳನ್ನ ಇವರು ಟಾರ್ಗೆಟ್ ಮಾಡಿಕೊಂಡು ಮಾರಾಟ ಮಾಡುತ್ತಾರೆ.